Wikipédia-vita:Aktuális/Archív05

message: HELLO Mr és Mrs
 Magánközgazdász vagyok, sok tulajdonosa
 cégek és olajtársaságok szerte a világon.
 5.000 Ft-tól 2.000.000 Ft-ig kínálok hitelt embereknek
 komoly valószínűséggel jól visszafizetnek
 nagyon világosak és egyszerűek.Nem vállalok semmilyen adminisztrációs díjat ill
 Közjegyző. A kölcsönöm nagyon biztonságos és őszinte. Kérem, lépjen kapcsolatba velem
 a címemen: nathalydubois8@gmail.com

message: Szerintem túlzás egyes mérkőzések, vagy akár különböző sorozatok részeredményeit külön feltüntetni a Wikipédia kezdőlapján, maga a sportesemény, majd esetleg a végeredménye elegendő. Ellenben szó eshetne pl. arról, hogy a Majthényi Szabolcs és Domokos András alkotta vitorlázó egység az elmúlt 19 évben tizedik (!) alkalommal nyerte meg a repülő hollandi világbajnokságot, ami kevesebb nyilvánosságot kap, de óriási dolog. Kár, hogy nincsenek meg a cikkek hozzá… Samat üzenetrögzítő 2014. július 20., 10:35 (CEST)
Eltávolítottam a "Július 14-én megkezdődött Budapesten a 2014-es férfi vízilabda-Európa-bajnokság." tartalmú bejegyzést az aktualitások közül, mert egyrészt aránytalannak tartom azt, hogy minden mérkőzésről (vagy akárcsak egy-egy, a magyar csapat drukkereinek valamilyen szempontból fontos mérkőzésről) hírt adjunk, másrészt az egyes mérkőzésekről nincs is külön cikkünk, ezért nem érvényesül az a hatás sem, hogy az aktualitásokkal reklámozzuk a naprakész cikkeinket. --Malatinszky vita 2014. július 20., 13:12 (CEST)
thread_title:  Mérkőzések eredménye 

message: Nem értem, hogy miért kezdőlapi hír júliusban a választások kiírása októberre. Azt eddig is lehetett tudni, hogy idén ősszel önkormányzati választások lesznek, az egyedüli információ az október 12-i dátum, de ennyi szerintem nem érdemel kezdőlapot, az meg pláne túlzás, hogy a dátumot Áder képével illusztráljuk. --Hkoala  2014. július 24., 12:18 (CEST)
Kivettem Áder képét, szerintem is felesleges a Kezdőlapra tenni egy ilyen hírnél.--Rlevente  üzenet 2014. július 24., 13:22 (CEST)
thread_title:  Októberi önkormányzati választások 

message: Egy ideje figyelem és most már örömmel jelzem, hogy lassan és menthetetlenül a 100-as klub tagjai leszünk. Éppen ma ugyan 99-es a mélységünk (Depth), de ha stabilan ott leszünk -remélem hamarosan ez bekövetkezik-, akkor talán meg lehetne majd említeni az aktuális hírekben, hasonlóan a szócikk számoknál elért kerek számokhoz.   Andrew69.   2014. augusztus 18., 16:37 (CEST)
replies: text: Lehet hogy én vagyok túl alulinformált, de megtudhatnám hogy ez mit takar?  ‑‑XXLVenom999 vita 2014. augusztus 18., 16:39 (CEST)

text: Ez engem is érdekelne, hogy mit jelent + hol lehet ezt megnézni? --Sasuke88  vita 2014. augusztus 19., 00:21 (CEST)
Itt van a meghatározás és itt a naponta frissülő értékek; de talán ez érdekesebb. --Hkoala  2014. augusztus 19., 08:55 (CEST)

text: Köszönöm a linkeket és azt gondolom nem kis dolgot érünk el ha benne leszünk a 100-ban, valamint a 14. hely az nem 26., mint a szócikkszám szerinti rangsorban elfoglalt jelenlegi helyezésünk.   Andrew69.   2014. augusztus 19., 14:03 (CEST)
thread_title:  A magyar nyelvű Wikipédia mélysége 

message: Nem tudom, mi értelme van a tanévnyitót betenni a hírek közé: minden évben van, a wikipédia semmi újat nem tud mondani róla, nincs benne egy árva link sem. --Hkoala  2014. szeptember 2., 08:59 (CEST)
*  maximálisan egyetértek, az ilyenek sajnos évről évre bekerülnek az aktualitások közé, miközben ezt a rovatot az olyan dolgoknak találták ki, amelyek világviszonylatban jelentős eseménynek számítanak, és releváns cikket tudunk nyújtani az olvasónak velük kapcsolatban. Egy átlagos tanévnyitó ezekből egyik kitételnek sem felel meg. Mellesleg a fogalmazás is rossz („iskoláinkban”), nekem például még van két hetem a nyári szünetből, mivel erdélyi vagyok. ✮ Einstein2 vitalap 2014. szeptember 2., 09:29 (CEST)
replies: text: :De jó neked!

text: A világviszonylatban-nal viszont vitatkoznék. Hányan olvassák a magyar Wikipédiát világviszonylatban? Szerintem a magyar (nyelvű) olvasókat érdeklő hírek igenis beleférnek az Aktuálisok közé. --Rlevente  üzenet 2014. szeptember 2., 13:20 (CEST)
replies: text: :Tudom, csak azok a kötelező olvasmányok ne lennének  Persze, nyilván nem gond, ha egy bizonyos szintig a magyarokkal kapcsolatos hírek javára frissítjük az aktualitáslistát, inkább arról beszélek, hogy (kitalált példákat használva) nem kellene egy utcanévadást vagy emlékkonferenciát egy lengyel elnökválasztással azonos fontosságú hírként kezelni csak azért, mert magyar érdekeltségűek (utóbbi bizonyosan kezdőlapra való, az előbbiek nem feltétlenül). A konkrét esetnek meg szerintem egyszerűen nincs hírértéke, mivel (ahogy Hkoala is írta) tanévnyitó minden évben van, semmi különleges nincs benne, amiért kezdőlapra kellene kerülnie. ✮ Einstein2 vitalap 2014. szeptember 2., 13:42 (CEST)
replies: text: ::Mondjuk én aktuálisnak gondolom a rovatot és pont ezért ellenzem minden terror és légi, vasúti baleset említését. A tanévnyító egyébként sokkal fontosabb, mint egy fesztivál, de pl. az ott van a kezdőlapon (megj. nagyon helyesen), míg tanévnyitónk nincs (megj. na ez meg nem helyes).   Andrew69.   2014. szeptember 3., 15:54 (CEST)
 Azt kérded, némileg lekicsinylően, hogy „Hányan olvassák a magyar Wikipédiát világviszonylatban?” Pontos statisztikám sajnos nincsen, de tény az, hogy minden harmadik magyar Magyarország határain túl él. Erről a Magyarországon élő kétharmad szeret elfelejtkezni. Mindenesetre ironikusnak találom, hogy az ebben a szakaszban megszólalt öt szerkesztő közül hárman határon túli magyarok vagyunk. Ennek a statisztikának az alapján inkább az lenne a jogos kérdés, hogy miért szerepelnek az aktualitások között olyan provinciális, csupán a wikipédisták kisebbségét érintő események, mint mondjuk a magyarországi választások vagy a magyarországi bankjegyek cseréje.  --Malatinszky vita 2014. szeptember 5., 03:59 (CEST)
 Nem szándékoztam lekicsinylő lenni, sajnálom, ha ezt olvastad ki a szavaimból, tényleg nem tudom a statisztikát (gondolom, van ilyen, érdekes lenne megnézni). Viszont azt valószínűnek érzem, hogy a határon túl élő magyar nyelvű olvasók az ottani helyi híreket nem a magyarországi médiából veszik, hanem a helyiből. Feltételezem, hogy azért hallgatják pl. a Kossuth rádiót vagy nézik a Duna tévét, mert a magyar hírekre kíváncsiak. Persze ezekben a hírforrásokban is szerepelnek nemzetközi hírek, ezért úgy gondolom, az Aktuális rovat – a maga módján – követhetné ezt a példát, vagyis kb. olyan arányban szerepeljenek nálunk is külföldi hírek, ahogy egy átlagos magyarországi média hírei között, persze figyelembe véve az enciklopédikus sajátosságokat. Annak meg különösen örülök, hogy több száz vagy több ezer kilométerről is fontosnak tartjátok a magyar Wikipédiát jobbítani.  --Rlevente  üzenet 2014. szeptember 5., 08:25 (CEST)

text: Megkaptam a statisztikát: eszerint a huwiki olvasónak 83,9%-a magyarországi, 8,5%-a szomszédos országbeli és 7,6% a többi ország, úgyhogy szerintem nem okozhat problémát, ha kissé elfogultak vagyunk a magyarországi események irányában. --Rlevente  üzenet 2014. szeptember 12., 23:01 (CEST)
Azóta rezignált csalódottsággal látom, hogy az aktualitások között megjelent az is, hogy két debreceni egyetem tanévnyitót tartott szeptember hetedikén. Ez a tudósítás olyan kérdéseket vet fel az emberben, mint: Vajon ez miért számít aktualitásnak? Az ország többi egyetemén nem indult meg a tanítás? Ha nem miért nem? Ha igen, miért pont erről kell tudósítást adni? A többi minden évben rendszeresen megtörténő eseményről is lesz tudósítás az aktualitások között? Értesülhet-e majd az olvasó arról, hogy hullanak a levelek, hidegebbre fordult a idő, leszüretelték a szőlőt, lehullott az első hó, megkezdődött a vizsgaidőszak, tréfás-zenés szórakoztató műsorral búcsúztatta a királyi tévé a 2014-es évet, megkezdődött az egyetemeken a második félév, vetik a búzát, melegszik az idő, rügyeznek a fák? Malatinszky vita 2014. szeptember 12., 13:23 (CEST)

text: Még az sem derült ki, miért „nagy” a jubileumi tanév. --Vépi vita 2014. szeptember 12., 16:09 (CEST)
Egyetértek Malatinszkyval, ezt az iskolai tanévnyitó esetében is jeleztem. Sajnos nem alakult ki róla konstruktív vita, az ellenvetéseimre nem érkezett válasz (az, hogy a tanévnyitó fontos, nem válasz arra, hogy nincs hírértéke és nem tudunk újat mondani róla). --Hkoala  2014. szeptember 12., 15:51 (CEST)
Mivel tíz napja senki nem válaszolt az érveimre, viszont érkezett két támogató hozzászólás, az új hír beillesztésekor a tanévnyitót kommentbe tettem. Hkoala  2014. szeptember 13., 08:24 (CEST)
thread_title:  Tanévnyitó 

message: Érdemes lenne az első Ebola elleni oltás tesztelését kitenni a kezdőlapra, vagy várjuk meg a tesztek eredményét? --Hkoala  2014. szeptember 2., 15:16 (CEST)
replies: text: Ha ezzel van tele a sajtó, akkor ki lehet szerintem tenni, két nagyobb cikkünk is van az Ebolával kapcsolatban: az Ebola (betegség) és a 2014-es nyugat-afrikai Ebola-járvány. A Védőoltás cikk viszont nem kirakatba való :( --Karmela posta 2014. szeptember 2., 18:50 (CEST)
thread_title:  Ebola elleni oltás tesztelése 

message: Valaki, aki ért hozzá, beállítaná ennek a vitalapnak az automatikus archiváltatását? (Kezd hosszú lenni, és 2011-es témák is vannak rajta.) --Hkoala  2014. szeptember 18., 14:31 (CEST)
=== Az archiválás példás aktualitása és vitalapunk történeti tanulsága ===
replies: text: Jó gondolat, fontos kezdeményezés, egyetértek vele.

text: Ráadásul ragyogó az időzítés. Ma 2014. szeptember 21. van. Az archiválandó négy évből az első bejegyzést Tgr társunk tette, napra pontosan kerek négy éve, 2010. szeptember 22-én. Ha szépen megkérjük, ő bizonyára tud segíteni. Egyetértésetek esetén nagy tudású s nagyra becsült társunknak a kérést is készséggel megfogalmazom.

text: De négy év után kérem még pár napra türelmeteket, természetesen elsősorban a kezdeményező Hkoala társunk türelmét. Ugyanis épp egy másik szintén fontos ünnepi kezdeményezése nyomán a Kocsmafal (egyebek) vitalapon futottam bele egy másik megközelítésből párhuzamosan az archiválás problémájába. Ahogy ott befejezem a megkezdett szakaszt, a tanulsággal gazdagodva jövök vissza, hogy a "Better Together" jegyében folytassuk tovább a komplex Archiválás-vitát. *feridiák vita 2014. szeptember 21., 17:51 (CEST)
thread_title:  Archiválás 

message: :Jó gondolat, fontos kezdeményezés, egyetértek vele. 
replies: text: Ráadásul ragyogó az időzítés. Ma 2014. szeptember 21. van. Az archiválandó négy évből az első bejegyzést Tgr társunk tette, napra pontosan kerek négy éve, 2010. szeptember 22-én. Ha szépen megkérjük, ő bizonyára tud segíteni. Egyetértésetek esetén nagy tudású s nagyra becsült társunknak a kérést is készséggel megfogalmazom.

text: De négy év után kérem még pár napra türelmeteket, természetesen elsősorban a kezdeményező Hkoala társunk türelmét. Ugyanis épp egy másik szintén fontos ünnepi kezdeményezése nyomán a Kocsmafal (egyebek) vitalapon futottam bele egy másik megközelítésből párhuzamosan az archiválás problémájába. Ahogy ott befejezem a megkezdett szakaszt, a tanulsággal gazdagodva jövök vissza, hogy a "Better Together" jegyében folytassuk tovább a komplex Archiválás-vitát. *feridiák vita 2014. szeptember 21., 17:51 (CEST)
thread_title:  Az archiválás példás aktualitása és vitalapunk történeti tanulsága 

message: Mikor és miért tértünk át arra, hogy csak az első aktuális hír kulcsszava(i) van(nak) vastagítva? Úgy emlékszem, hogy nemrég még mindegyik hírnél kiemeltük a lényeget.--Rlevente  üzenet 2014. szeptember 25., 21:11 (CEST)
Én is javítottam már egyre, mert úgy véltem az olvasó figyelmét jobban ráirányítja a legfontosabb futó aktualitásra, de ha más nem javítja, akkor én se fogom éppen ma már kifutóban is van.   Andrew69.   2014. október 6., 12:22 (CEST)
thread_title:  Kulcsszavak kiemelése 

message: Jó ez így, hogy egy témáról négy hír is szól? Az Aktuális rovatot teljesen ellepte a a Nobel-díj. --Rlevente  üzenet 2014. október 9., 14:09 (CEST)
Szerintem a fontosság miatt igen.   Andrew69.   2014. október 9., 14:32 (CEST)
Szerintem is jó így, ahogy van; remélhetőleg megíródnak a cikkek is hozzá. A többi wiki közül az angolon meg a francián kint van az összes (az angolok még az irodalmit nem tették ki), a németen csak az utolsó. Igaz, hogy a németek eleve kevesebb hírt tesznek fel, most pl. csak három van. --Hkoala  2014. október 9., 16:59 (CEST)
thread_title:  Egy témáról több hír 

message: Szeretném, ha váltanánk egy-két szót arról, hogy milyen képeket tegyünk vagy ne tegyünk a kezdőlapi aktualitások mellé. A dolog apropóját a mellékelt kép adja, ami többet is megsért azok közül az íratlan szabályok közül, amelyeket szerintem követnünk kéne.
# A képen a tartalmi szempontból lényeges dolgok (a régi-új főpolgármester, a miniszterelnök és a többi ünneplő politikus) apró, nagyítás nélkül felismerhetetlen pöttyöcskék a rovatban megszokott képméret mellett. Az ilyen bélyegképekhez olyan tartalom való, ahol a kép tárgya többé-kevésbé betölti a képmezőt. Ilyenek az arcképek, esetleg az egy személyt ábrázoló teljes alakos képek, tájképek vagy az egy-egy épületet, tárgyat ábrázoló képek.
# A kép kompozíciója nagyon szerencsétlen. A rendelkezésre álló kicsinyke felület nagy részét az előtérben látható szőke lófarok és az óriás hangszóró tölti ki, a szembe világító reflektor pedig még nagyított változatban is megnehezíti a szereplők felismerését. Szerintem a kezdőlapra csak akkor tegyünk ilyen gyengén sikerült képet, ha nagyon fontos az, amit ábrázol, és nem áll a rendelkezésünkre jobb felvétel. Itt egyik feltétel sem teljesül.
# A kép a jelenlegi változatban egy másik képtől balra beillesztve látható, és így a képek bizonyos képernyőbeállítások esetén szinte a rovatnak jutó teljes hasábszélességet betöltik, eltorzítva ezzel a szöveges rész kompozícióját. Úgy gondolom, egymás mellé két képet csak nagyon indokolt esetben tegyünk, és akkor is csak portrénézetben, nem pedig tájképnézetben, mint itt.
# Enyhén NPOV-problémásnak tartom azt, hogy egy olyan, elvileg össznemzeti és pártokon felüli eseményt, mint egy választás, az egyik párt választási ünnepségének képével illusztrálunk. Szerintem ha az önkormányzati választást akarjuk illusztrálni, akkor persze nehéz dolgunk van, de talán egy szavazóurna vagy a választók egy csoportjának képe alkalmasabb erre. Tény persze, hogy ezt a választást a Fidesz nyerte meg, és ezt is joggal akarhatjuk illusztrálni, de akkor először is a képaláírásnak is ezt kellene tükröznie, másodszor pedig szerencsésebb lenne vagy a győztes párt szimbólumát, vagy valamelyik, a választáson nyertes prominens tagjának portréját megjeleníteni (például a fölényes többséggel újraválasztott főpolgármesterét).
Kíváncsian várom a véleményeteket.
--Malatinszky vita 2014. október 14., 14:14 (CEST)
Ezt a témát tényleg jó lenne tisztázni, erre már volt egy próbálkozás májusban (érdekes, hogy akkor is egy választás apropóján).
# Ezen lehet segíteni a képkivágás megváltoztatásával, javaslatokat ld. mellékelve. (A kép tárgya pedig nem néhány ember, hanem a választási eredmény ünneplése, ami többé-kevésbé betölti a képmezőt.)
# Ezen is. (Szerintem okt.13-án nagyon fontos volt az, amit ábrázol – az egész média ezzel volt tele – és nem áll a rendelkezésünkre jobb felvétel.)
# Ez jogos, öt hír mellett két kép általában tényleg sok.
# Ez a legérzékenyebb téma, részletezzük ki:
## Amíg a hír az volt, hogy tart a választás, addig – pont ahogy itt is tanácsoltad – egy szavazóurnával illusztráltam. Amint viszont megjelentek az eredmények, már nem a szavazás ténye, hanem a kimenetele a hír, tehát az urna már nem megfelelő kép.
## Eddig is az volt a gyakorlat, hogy egy választás eredményéről szóló hírt a győztes képével illusztrálunk (ha van ilyen képünk) és ez nem sértette senki POV-érzékenységét. Pl. az indonéz elnökválasztás győzteséről szóló hír mellé a győztes indonéz elnök képet tetted be. Sőt a litván elnök képe még a választás lezárása előtt került ki, és mégsem okozott POV-problémát.
## Májusban ennek megfelelően az EP-választáson győztes párt prominens tagjának portréját tettem a választás eredményéről szóló hír mellé (ahogy fentebb Te is javasoltad), mégis 8 óra múlva „tegyük semlegesebbé” szerköf-fel kikerült onnan.
## Az általad most javasolt párt-szimbólumot is megpróbáltam, arra ki lett mondva, hogy nem szabad kép, és még a Commonsról is törölve lett.
replies: text: Szóval akkor szerintetek mi a megoldás? A múltkor már megkaptam, hogy ne dobálózzak a „kormánykoalíció mint áldozat” mémmel, remélem, most nem ez lesz a válasz, hanem születik egy olyan megállapodás, amit mindenki elfogad, és az itt tájékozódó olvasó sem kap kevesebbet, mint bármely más internetes médiumon. --Rlevente  üzenet 2014. október 16., 09:57 (CEST)
Szerintem a Widodo az nem is volt rossz ötlet, például nem tudtam, hogy ő lett az indonéz elnök. A legnézettebb napon például 128-an is rákattintottak. De ha a vitát is nézem, akkor szerintem nem kell ezen sokat hezitálni, hiszen a magyar nyelvű olvasókat érintő aktuális eseményeket kell itt megjeleníteni esetleg néha valamivel feldobni ha érdekes lehet nekünk valamiért például egy Haiti választás vagy egy magyar belföldi esemény. De elsősorban a tudomány, a sport és esetleg politikai jellegű kiemelten közérdekű témakörökben kellene itt lenni az aktuális dolgainknak (a mi alatt a magyar olvasókat értem). Itt a link ha valaki nem tudja mire kiváncsiak az olvasók: a hét legnézettebb magyar Wikis cikkei A képek meg színesítik az aktuális eseményt ezért ott lehet mindig legalább egy és ha nagyon indokolt, mint a Nobel-díjasok esetében, akkor akár több is mehet, de egyébként nem vagyok híve a képözönnek. A választásokon meg mehetnek a győztesek, hiszen a csapból is ők folynak egy ideig, miért kellene nekünk ezt palástolni? De az itt szereplő képek esetében kell egy minőségi szint is, így nekem jobban tetszik a retusált kép, a másik az tényleg nem volt méltó az eseményhez.   Andrew69.   2014. október 17., 18:06 (CEST)
Én se látok semmi kivetnivalót abban, ha a lezajlott választást a győztes arcképével illusztráljuk, csak akkor a képaláírás is ezt tükrözze. „Az önkormányzati választáson győztes Fidesz vezetői” vagy „Tarlós István újjáválasztott főpolgármester és Orbán Viktor, a győztes Fidesz elnöke” – ezek teljesen korrekt képaláírások. Arra kell csak vigyázni, hogy ne keveredjen össze az össznemzeti öröm (amikor ideális esetben a vesztes is tud örülni annak, hogy már megint demokratikus úton választottunk polgármestert, nem pedig tankkal és gumibottal) a pártpolitikaival. --Malatinszky vita 2014. október 17., 20:58 (CEST)
thread_title:  Képek az aktualitások mellé 

message: Hányszor sütjük még el ezt a hírt a junckeres-navracsicsos új Európai Bizottságról? Eddig már – szinte változatlan szöveggel – említést kapott, hogy megválasztották, hogy „hivatalosan is” megalakult, és legutóbb az, hogy szombaton „megkezdte munkáját”. Persze, ha van valami fejlemény a dologgal kapcsolatban, akkor elő lehet újra venni a dolgot, de így egy kicsit az a benyomása keletkezik az olvasónak, hogy október 22. óta folyton ez van az aktualitások élén. --Malatinszky vita 2014. november 1., 21:09 (CET)
thread_title:  Új Európai Bizottság 

message: Talán más is észrevette már, hogy a német nyelvű Wikin van egy felső futó sáv is, hasonlóan a mi Halálesetek a közelmúltban részhez. Talán el lehetne gondolkodni, hogy nálunk is futhatna a 3-4 ilyen épp aktuális eseménysor. Náluk most éppen fut az Ebola-járvány, a Kelet-ukrajnai háború, és a Skót népszavazás. Ezek akár nálunk is mehetnének, mi a véleményetek?   Andrew69.   2014. szeptember 17., 16:23 (CEST)
Nekem is feltűnt már, jónak tartom. A jelenlegi rendszerünkben ugyanis nincs helye egy több heten át futó hírnek, csak akkor, ha önkényesen kiemelünk egy-egy részhírt belőle, ami egy adott dátumhoz kötődik, és akkor is nagyon hamar elsüllyed. --Hkoala  2014. szeptember 17., 20:29 (CEST)
Csináltam próbát, hogy milyennek gondoltam. Ha nem jó akkor vissza lehet vonni.   Andrew69.   2014. szeptember 18., 09:31 (CEST)
Nekem tetszik; ügyelni kell majd arra, hogy hány hírt, mennyi ideig hagyunk kint. (A skót népszavazást átjavítottam skóciaira, mert nem a skótok szavaznak, hanem a Skóciában élők.) --Hkoala  2014. szeptember 18., 10:28 (CEST)
Kiegészítettem a 2014-es magyarországi önkormányzati választással, aminek jelenleg zajlik a kampányidőszaka. --Rlevente  üzenet 2014. szeptember 18., 10:46 (CEST)
Nagyon tetszik nekem is. --Malatinszky vita 2014. szeptember 18., 13:33 (CEST)
Jó lenne megbeszélni  felvetését, hogy melyik hírt mennyi ideig hagyjuk kint. Az Ebola-járvány pl. nem valószínű, hogy megszűnik a közeljövőben. --Rlevente  üzenet 2014. november 26., 11:09 (CET)
replies: text: Lehet le lehet már venni, mondta a rádió is, hogy úgy néz ki megállították a fertőzés növekedését (meg mutatja a cikkünk statisztikai része is). Egyébként azon is el lehetne gondolkodni, hogy amióta beindult ez a rovat, javarészt negatív hírek vannak ott. Lehetne például több a tudományos életből átvett aktualitás.   Andrew69.   2014. november 26., 12:49 (CET)
Szerintem a döntés az olvasottságtól (is) kellene függjön, elvégre a kezdőlappal mintegy "reklámozzuk" a cikkeinket. A jelenleg kint levő cikkek most így néznek ki: 
* 7750-es elnöki proklamáció korrupcióban érintett személyek beutazásának felfüggesztéséről: 4738 megtekintés/31 nap ~ 153/nap (összesen 31 napja készült a cikk, a többit az elmúlt 90 napra kérdeztem le)
* 2014-es nyugat-afrikai Ebola-járvány: 22724 megtekintés az elmúlt 90 nap alatt ~ 252 / nap
* Kelet-ukrajnai háború: 4856/90 ~ 54
* Iszlám Állam: 26485/90 ~ 294. 
A fentiek alapján nem pártolnám a járvány levételét - majd csak akkor ha az átlagos olvasottság napi 50 alá megy. --Hkoala  2014. november 26., 13:15 (CET)
Nézegettem én is az olvasottsági adatokat, de szerintem inkább a tendenciát kellene figyelni, és így a 90 napos statisztika elég csalóka. Ha az utolsó 30 vagy még inkább 10 napot nézzük, akkor jobban látszik, hogy az érdeklődés nő vagy csökken-e a téma iránt:
* 7750-es elnöki proklamáció korrupcióban érintett személyek beutazásának felfüggesztéséről: 757 megtekintés / 10 nap ~ 76/nap
* 2014-es nyugat-afrikai Ebola-járvány: 4537 megtekintés az elmúlt 30 nap alatt ~ 151 / nap  (1758 / 10 nap ~ 176/nap, amiben benne van egy kiugró érték is. Ha ezt leveszem, akkor ~ 98/nap.)
* Kelet-ukrajnai háború: 1708/30 ~ 57; 670/10 = 67
* Iszlám Állam: 4159/30 ~ 139; 1333/10 ~ 133
A kérdésem pedig nem arra irányult, hogy konkrétan az ebolát levegyük-e, hanem általánosságban beszéljük meg, hogy milyen feltételekkel vegyünk le olyan cikket, aminek elvileg még nem járt le az aktualitása, de egyre kevésbé érdekli az olvasót a hírértéke egyre kisebb. Andrew69 javaslatát pedig támogatom, hogy legyenek pozitív aktualitások is. --Rlevente  üzenet 2014. november 26., 14:01 (CET)
Megnézem pár wikinek a kezdőlapján, hogy milyen pozitív témákat tartanak az aktualitások között: 
* en: 2-ből 0
* fr: 18-ból 0
* de 3-ból 1 sport
* es: 8-ból 2 sport
* sv: 6-ból 1 autópálya
* pl: 2-ből 0
* da: 1-ből 0
Nem valami nagy választék :( --Hkoala  2014. november 26., 14:35 (CET)
Szerintem pozitív aktualitások akkor lesznek a felső sávban, ha (1) történnek pozitív események, amelyek hosszabb időn keresztül a közérdeklődés középpontjában állnak és (2) ezekről van olyan cikkünk, amivel érdemes hencegnünk. Ha egy eseményre ez a két feltétel nem áll, akkor kár lenne kitennünk pusztán azért, hogy valami pozitívat is mondjunk. Mellesleg én azt, hogy a korrupciónak illetve a korrupciópártolásnak legalább annyi kis következménye van, hogy az érintettek nem mehetnek Floridába nyaralni, nem tartom kimondottan rossz hírnek, de értem, hogy más politikai nézőpontból más kinézete van ennek is. --Malatinszky vita 2014. november 26., 14:46 (CET)
Ilyen pozitív aktualitás lehetne mondjuk a Rosetta-program (bár, hogy mennyire ápdét, azt nem tudom.) És jó lenne, ha adnátok javaslatot arra, hogy mi legyen a feltétele a hosszútávú aktualitások közül való kikerülésnek (pl. ha az olvasottsága jelentősen és tendenciózusan csökken? vagy ezt konkrétabban fogalmazzuk meg?) --Rlevente  üzenet 2014. november 26., 15:24 (CET)
Én sem arra gondoltam, hogy feltétlen találjunk ki valamit. Az olvasottság is fontos, de például egy tudományos projekt nem biztos, hogy vonz annyi nézettséget, mint egy háború. Viszont pozitív egy ünnep is és az Advent most vasárnap, majd kimehetne, mert nagyon sokunk ünnepe. A pozitív hírt azért vetettem fel, mert mi a Wikipédia vagyunk és nem egy hírportál, szerintem egyfajta sajátos wikis értéket kell ebben is képviselnünk.   Andrew69.   2014. november 26., 17:39 (CET)

text: Nekem tetszik az ötlet, de a pozitív hírek erőltetése nem. Pozitív hír gyakorlatilag csak sporteseménnyel kapcsolatos lehet (vb, olimpia). Szerintem egy dolog számít: az aktualitás. Ha éppen egy háború aktuális, nem tehetünk róla. Egyébként meg addig maradjon kint, amíg aktuális (na, most jól megaszontam ), a Rosetta-program tök aktuális volt még 1-2 hete is, mostanában mintha kifogyott volna a muníció belőle. Viszont az ünnepek kirakását sem javaslom, mert miért épp az advent? Ezen az alapon a nemkeresztények is ragaszkodhatnának hozzá, hogy az ő ünnepük is kerüljön ki, amikor annak van szezonja. - Tündi vita 2014. november 26., 17:53 (CET)
replies: text: :Hát ez pont nem így van az olvasóink nagy része valószínűleg nem hindu vallási (bocsánat a példáért, minden tiszteletem az övék) gyökerekkel rendelkezik és Magyarország is a keresztény Európa részének deklarálja magát, akkor szerintem teljesen rendben lévő lehet kitenni egy ilyen horderejű ünnepkört.   Andrew69.   2014. november 26., 18:10 (CET)
A Rosetta-program szerintem is jó lett volna két-három hete, de most már, úgy tűnik, elvesztette az aktualitását. Az advent (és a többi keresztény ünnep) rendszeresen méltó említést kap a kezdőlapon az erre szánt helyen, az „Ezen a napon” rovatban; ez most vasárnap is így lesz. Aktuális hírnek viszont nem nevezném az ilyesmit, hiszen teljesen kiszámíthatóan bekövetkeznek ezek az ünnepek minden évben. Egyébként nem kell hindunak lenni ahhoz, hogy feltűnjön, a keresztény vallás mennyire dominálja a Kezdőlapot. A mai napon például két pápa és egy szent képe látható a Kezdőlapon (történetesen a nap képe is egy keresztény templomról szól), és további két keresztény vallástörténelmi személyiség is említést kap. Nem érzem úgy, hogy a világnézetileg deklaráltan semleges Wikipédia címoldalának kiegyensúlyozottságát javítaná még egy keresztény motívum hozzáadása. --Malatinszky vita 2014. november 26., 20:51 (CET)
thread_title:  Német módi 

message: Nem tudom, pontosan hogy, de valahogy értésére kéne adni az olvasónak, hogy a Philae űrszonda leszállásáról szóló kép nem valódi fényképfelvétel, hanem hónapokkal ezelőtt készült illusztráció.
--Malatinszky vita 2014. november 12., 22:40 (CET)
Egyetértek a felvetéssel. Mit szóltok a „Fantáziakép a Philae landolásáról” képaláíráshoz? --Sphenodon vita 2014. november 12., 23:04 (CET)
replies: text: Fantáziakép, ez a jó szó! Köszönöm! --Malatinszky vita 2014. november 13., 14:55 (CET)
Óóó, elrontottátok az örömömet...  aszittem ezt a kiszöldemberkék fotózták... --Rlevente  üzenet 2014. november 13., 08:24 (CET)

text: Ne szomorkodj, a következő órákban-napokban lesznek igazi felvételek, amiket a Rozetta meg maga a Filé csinál. Az igazi jó felvételek persze csak akkor lesznek majd, amikor jönnek a Brúszviliszék az atommal. --Malatinszky vita 2014. november 13., 14:55 (CET)
Bizony úgy van, örvendezhetünk. A fantáziakép után már tegnap délután láthattunk fényképet is. Pl az Index közvetítésével: "A lehető legfontosabb fénykép már megérkezett: a Rosetta fényképe alapján az útnak indított Philae leszállóegység rendben kinyitotta a leszálláskor használt lábait, illetve az adatközléshez kellő antennáit." (A fénykép itt látható: http://index.hu/tudomany/2014/11/12/rosetta_philae_p67/ Történelmi pillanat: a Philae leszállt az üstökösre.) - *feridiák vita 2014. november 13., 15:29 (CET)

text: Sőt. A Google olyan fontosnak ítélte meg, hogy ma külön ünnepi képet tett ki "Az első vezérelt leszállás egy üstökösön" címmel (Lásd https://g.co/doodle/z4yc5g). De épp ezért van ok a szomorkodásra is. Ha a Masat–1 esetében - szerintem helyesen - hangsúlyt kapott, hogy teljesen magyar építésű, a Philae esetében fokozottan indokolt kiemelni, hogy európai és magyar siker. Ezért bátorkodtam tegnap ezt a kiegészítést betenni: A leszálló egység központi vezérlő és adatgyűjtő számítógépét magyarok kutatók és mérnökök fejlesztették ki. Percek múlva már törlésre került. Egy nap után teszek egy második kísérletet és kiegészítésül beírom a tényt, mégpedig  fontos tényt: A Philae teljes mértékben európai építésű, benne a fedélzeti számítógépét és energiaszabályozó rendszerét magyarok tervezték. Benneteket pedig megkérlek, legyetek pártfogói, hogy ne kerüljön törlésre. Kösz. - *feridiák vita
 Jó lenne tudni, kik voltak a fejlesztők. Nem kezdőlapra gondoltam, csak esetleg (lehet magyarul még nem is létező) a cikkükbe meg lehetne jegyezni, hogy részt vettek ebben a munkában.   Andrew69.   2014. november 13., 19:29 (CET)

text: Tudható, jól tudható. A fejlesztőknek előbb járt a feje, mint a lába, keze. Tudták, hogy november 12-én mi fog történni, és a Magyar Tudomány Ünnepének idén „Messze látó tudomány: felelős válaszok a jövőnek" című  november 3. és november 30. közti rendezvénysorozatába - amely a távlatokat nyitó felfedező kutatásokat állítja a középpontba - beillesztették a maga helyére: az MTA Székháza Díszteremébe és november 13-ra Űrcsillagászat: tudomány és fantázia találkozása címmel Kiss L. László, az  MTA legfiatalabb tagja nyilvános előadását. (Az előadásról szóló cikk ide kattintva olvasható.)
replies: text: :Azért maradt egy fontos nyitott kérdés, amire általában jó lenne s én érthetően különösen szeretném tudni a feleletet. Miután a maga helyén, vagyis itt részletesen megindokoltam, utána még aznap feltettem újra az Aktuális rovatba azon tényt, hogy a Philae teljes mértékben európai építésű, benne a fedélzeti számítógépét és energiaszabályozó rendszerét magyarok tervezték. Még ugyanazon órában Puskás Zoli kivette a mondatból a "benne a" részt, de a magyarok szerepéről szóló mondat benne maradását ezzel is megerősítette. Ezt követően Einstein2 wikitársunk törölte a magyarokat és ezen műveletnek a "rövidít" nevet adta. Miután társaimtól, Tőletek külön kértem egy aktuális kiemelkedő magyar teljesítmény hírének törlés elleni védelmét, miért maradt ez el? S mi a teendő, hogy a jövőben e téren is sikeresebbek legyünk?

text: De szinte szégyelem, hogy a rovatból egyetlen esetre ennyi figyelmet fordítok, mikor már a teljes Aktuális rovat, sőt, az egész Kezdőlap továbbfejlesztése került napirendre. A súlypontot én is erre helyezem át. *feridiák vita 2014. november 28., 17:50 (CET)
replies: text: : Szeretném megkérdezni, hogy mit is töröltem ki és honnan? --Puskás Zoli vita 2014. november 28., 19:21 (CET)
replies: text: :: Nyilván erről a szerkesztésről van szó. --Malatinszky vita 2014. november 28., 20:28 (CET)
replies: text: ::: Pontosan úgy van, ahogy Malatinszky társunk írja. 1. Ezt a mondatot tettem vissza: A Philae teljes mértékben európai építésű, benne a fedélzeti számítógépét és energiaszabályozó rendszerét magyarok tervezték. - 2. Ebből a benne a pici részt vette ki Puskás Zoli, ami ellen semmi kifogásom, és benne hagyta a lényeget, amit pedig köszönök. - 3. Einsten2 viszont szerintem kitörölte a lényeget, és szerkesztésének a rövidít nevet adta. Már bocsánat, de ez olyan, mint levágni valakinek a lábát, s a műveletről az mondani, hogy rövidít. Akkor meg a fejlevágás újbeszél neve lehetne talán tovább rövidít. - 4. De lépjünk e kis koccanáson tovább, mert már nem csak e rovat egyik pontjáról van szó, hanem a teljes Aktuális rovat, sőt, az Aktuális-Archívum-Agenda hármasságon át az egész Kezdőlap továbbfejlesztének kérdései kerültek napirendre. Holnap közgyűlésünk lesz, meg Wikitalink s itt elég későre jár, ezért mára elköszönök.  *feridiák vita 2014. november 28., 23:49 (CET)
replies: text: ::::Akkor megnyugodtam, ugyanis nem töröltem, hanem nyelvtani hibát javítottam, a mondat ugyanis hibás volt. A másik javítási mód ez lett volna: „A Philae teljes mértékben európai építésű, benne a fedélzeti számítógépet és az energiaszabályozó rendszert magyarok tervezték.”, de akkor már inkább így: „A Philae teljes mértékben európai építésű, a benne lévő fedélzeti számítógépet és energiaszabályozó rendszert magyarok tervezték.” --Puskás Zoli vita 2014. november 29., 11:23 (CET)
A magam részéről teljesen egyetértettem Einstein2 rövidítéseivel (nem csak az említett esetben, hanem például itt, itt és itt): a kezdőlap szerintem nem arra való, hogy ott a szócikk tartalmát elmeséljük, hanem arra, hogy felhívjuk a figyelmet a cikkre. Ez a véleményem teljesen független attól, hogy a szívünknek különösen kedves vagy közömbös témáról van szó. --Hkoala  2014. november 28., 19:58 (CET)

text: Százból 99-szer én is egyet szoktam érteni a rövidítéseivel, de ebben az esetben azért a magyar vonatkozás érdekességként, és figyelemfelkeltő jellege miatt is nyugodtan maradhatott volna. Szerintem. --Puskás Zoli vita 2014. november 29., 11:32 (CET)
Gondoltam megírom Kiss L. László cikkét, hogy ne csak a vitalap hízzon, de már 2013. április 6. óta (hála Vadszederkének ) van róla cikkünk: Kiss László (csillagász).   Andrew69.   2014. november 29., 10:25 (CET)
thread_title:  [[Philae (űrszonda)|Filé]] 

message: Az Ünnepek-projekt kapcsán bennem is felmerült már, hogy a több napos ünnepek, ünnepi időszakok cikkének linkjét jó lenne nem csak az első napon, hanem végig megjeleníteni a Kezdőlapon leginkább az Ezen a napon rovat tetején, mert oda valók és nem az aktualitások közé. És természetesen mindent, nem csak az adventet, hanem a hanukát is, a ramadánt is, stb. Ha van cikkünk több napos hindu ünnepről, akkor azt is. És nem azért, mert Európa vagy a Wikipédia keresztény, vagy zsidó vagy muszlim, hanem azért, mert
* ezek az ünnepek az adott időszakban aktuálisak,
* az olvasót érdekelhetik
* és van róluk szócikkünk, amiket reklámozhatunk.
Ugyanúgy, mint az Aktuális rovatban pl. az ebola vagy a Nobel-díj. Ezek sem érdekelnek mindenkit, mégis kint vannak. --Rlevente  üzenet 2014. november 28., 14:12 (CET)
replies: text: Jó ötlet. Az ezen a napon fölé szerintem is kimehetne, lehetne ott is egy sáv és a heti-havi ünnepek vagy megemlékezések mehetnének oda.   Andrew69.   2014. november 28., 16:00 (CET)
Ez már szimpatikusabb változat számomra is. Ideálisan itt nem pusztán egy-egy ünnepre, hanem egy egész ünnepkörről szóló, átfogó cikkre kéne linkelni. Például a húsvéthoz kellene egy olyan cikk, ami a húshagyó keddtől a pünkösdig terjedő teljes ünnepsort (hamvazószerda, nagyböjt, virágvasárnap, nagyhét, húsvét, Krisztus mennybemenetele/áldozócsütörtök, pünkösd) felöleli, és a zsidó ünnepek körében is kéne egy összefoglaló cikk, ami összefüggéseiben ír a rós hasáná előtt kezdődő és jóm kippur után végződő ünnepsorozatról. Most vasárnaptól sem az ádventről szóló cikket kéne futtatni, hanem valami olyat, ami egy ívben szól az ádventről a karácsonyról és még a vízkeresztről is (ha valaki összeállítana egy ilyet az egyébként már meglévő ádvent, karácsony és vízkereszt cikkek anyagából). --Malatinszky vita 2014. november 28., 17:47 (CET)
Amíg nincs kész a Karácsonyi ünnepkör cikkünk, kitenném az adventet, ha nem tiltakoztok ellene.--Rlevente  üzenet 2014. november 29., 09:30 (CET)
Létrehoztam a Sablon:Ünnepek/Ünnepkör sablont, amibe mindig be kell írni az aktuális ünnepkör linkjét, és a Sablon:Kezdőlap eseményei beilleszti az Ezen a napon rovat elejére. Jelenleg az Advent hivatkozást tartalmazza, ha kész lesz a Karácsonyi ünnepkör, akkor le lehet cserélni arra, illetve december 17–25. között be kell rakni a hanukát is. --Rlevente  üzenet 2014. november 29., 22:28 (CET)
Elkészült a Karácsonyi ünnepkör összefoglaló cikk első változata. Tudom, hogy nem teljes, kérem, bátran bővítsétek további ünnepekkel (Mikulás/Télapó, Újév), illetve nem-keresztény vonatkozásokkal! --Rlevente  üzenet 2014. december 12., 10:24 (CET)

text: Nagyon jó, én is pont ilyet képzeltem: rövid bekezdések az egyes kapcsolódó ünnepekről, linkekkel a részletező oldalakra. --Malatinszky vita 2014. december 12., 14:32 (CET)
Más irányból egy másik kezdőlapi rovat vitalapjáról Andrew69 kezdeményezése, majd Rlevente annak főünnepi szintig felemelése és ezeknek Malatinszky társunk elfogadó megerősítése után az ünnepnap végére nagy örömmel megérkeztem én is. --*feridiák vita 2014. december 15., 00:00 (CET)
Az Aktuális rovat jelen vitalapját még az adventi örömvasárnap belikeltem az Ünnepek rovat vitalapjára. Most a kétirnyúvá tételhez a párja következik: közvetlen kapcsolat A Szent Család: Jézus, Mária és József szakaszban az idei utolsó vasárnapon: december 28-án következő Szent Család Ünnepének és a Karácsonyi ünnepkörbe beillesztésének kérdésével. *feridiák vita 2014. december 15., 01:44 (CET)
Valaki, elsősorban persze *feridiák, elmagyarázhatná, hogy mi az ördögnek linkelünk mindenféle főnévtérbeli lapokat erről a vitalapról. Ráadásul mivel a katolikus naptárban gyakorlatilag az év minden vasárnapjának saját neve van, ez minden hétre alkalmat ad egy-egy újabb bejegyzésre, de könyörgöm vegyük már észre, hogy ez a lap nem erre való! Egy katolikus blogon remekül lehet publikálni ezeket, vagy felsorolni őket egy erről szóló szócikkben, amelyik tényleg fontos azt megemlíteni az aktuális rovatban (de nem a vitalapon!!!). Ide csak akkor hozzuk őket, ha az aktualitásokkal kapcsolatos javaslatot teszünk velük kapcsolatban, vagy – szintén az aktualitásokkal összefüggésben – vita alakul ki róluk. Én ezt most „ünnepélyesen” bedobozolom, és ezt fogom tenni minden hasonló blogbejegyzéssel a továbbiakban is, akkor már külön kommentár nélkül. --Puskás Zoli vita 2014. december 17., 12:42 (CET)
thread_title:  Több napos ünnepek, ünnepi időszakok 

message: (Ezen vitalapon itt kezdődött, egy szakasza december 13-tól átkerült a Kezdőlap vitalapjára, ahonnan visszatért ide a folytatásra.)
Jelentős sporteseményeknek (mint a jelenleg is folyó női kézilabda-EB) helye van az aktualitások között, de szerintem egy-egy mérkőzés ismertetésének már nem, különösen, ha az adott mérkőzésről nincs is cikkünk. --Malatinszky vita 2014. december 13., 22:48 (CET)
replies: text: Egyetértek. --Puskás Zoli vita 2014. december 13., 23:37 (CET)
Valóban. -- Joey  üzenj nekem 2014. december 14., 00:54 (CET)
A Magyarország-Norvégia 29-25 Kezdőlapra tétele is tilos? És ha tilos is, örülnünk azért szabad? --*feridiák vita 2014. december 17., 22:03 (CET)

text: Legyen a kritérium a kezdőlapra kerüléshez a van-e róla szócikk?, illetve: „lehetne-e róla önálló szócikk?” (mert nevezetes). Egyéb eset tilos. Egyéni véleményem, hogy amúgy is túl sok a sportos hír. Lehet, hogy másokat ez érdekelhet, de a hírek túlnyomó többsége nem enciklopédiába való, egyszerűen napi érdekesség, ami 1 nap múlva elveszti az értékét. misibacsi*üzenet 2014. december 18., 08:06 (CET)
napi érdekesség, ami 1 nap múlva elveszti az értékét: ezért hívják aktualitásnak. --Rlevente  üzenet 2014. december 18., 08:26 (CET)

text: Persze, aktuális, de nem hír. Azt is odaírhatjuk, hogy "Mari néni elment a piacra vásárolni". Aktuális? Igen.

text: Ha nincs valamiről cikk, hova irányítod az olvasót? Link nélkül nincs értelme kirakni egy hírt, pont ez jelzi, hogy a hír nem nevezetes, nem enciklopédiába való. Lehet linket tenni az eseményre, a csapatra, a résztvevőkre, ... stb. ha azok valamelyike elég nevezetes. misibacsi*üzenet 2014. december 18., 12:20 (CET)
replies: text: :Egy sportmérkőzés (esemény) szócikke nem készül(het) fénysebességgel, már csak az első közlés miatt sem. Így ha azt mondjuk szócikk kell, akkor elviekben már nem aktuálisként kerülhetne csak ki. Ez gondolom nem cél, így szerintem szócikk nélkül is kimehet aktuálisba egy nagy sportesemény, mely világhírű vagy esetleg olyan magyar sporteredmény, mely megdobogtatja a magyar érzelmű emberek szívét (ehhez nem is kell világhírűnek lenni).   Andrew69.   2014. december 18., 14:33 (CET)
replies: text: :::Ki dönti el, hogy a nem nevezetes sportesemények közül mi dobogtatja meg a magyar emberek szívét? Az én szívemet biztosan nem érintik különösebben a sportesemények, akár magyar vonatkozásúak, akár nem. --Hkoala  2014. december 18., 15:08 (CET)

text: ::Gondolom, amikor a magyar labdarúgó-válogatott a budapesti focivébé-döntőben 6:1-re leiskolázza a német csapatot, az kikerülhet az aktualitások közé, amikor meg az U19-es csapat 1:1-es döntetlent ér el a Luxemburg elleni barátságoson, az meg nem. Érzésem szerint a Magyarország-Norvégia 29-25 az utóbbihoz áll közelebb. Örülni, természetesen, szabad. Malatinszky vita 2014. december 18., 15:00 (CET)
replies: text: :::Kb. ez a recept.   Andrew69.   2014. december 18., 17:41 (CET)
replies: text: ::::Igen, miután valamelyik középdöntős meccset eltávolítottam, és itt többen hozzászóltunk a kérdéshez. Malatinszky vita 2014. december 18., 18:27 (CET)
Örülni sok mindennek lehet, de ne legyen kezdőlapon olyan "hír", aminek nincs szócikke (ha a résztvevőknek sincs). Ne keverjük bele ennek megítélésébe a szubjektivitást. 
Gondolom, amikor a magyar labdarúgó-válogatott a budapesti focivébé-döntőben 6:1-re leiskolázza a német csapatot, az kikerülhet az aktualitások közé 
Ha van szócikke a meccsnek, vagy a résztvevőnek, akkor esetleg igen, és mivel aktualitás, 1 nap múlva le kell venni.
NEM CÉL, hogy aktuális, de jelentéktelen események legyenek a kezdőlapon, nem vagyunk hírportál. A "jelentéktelenséget" is el lehet dönteni, ha valaki azt mondhatja 1 éve múlva: "Hűha, ezt történt 2014. decemberében? Ez igen!"
Mondjuk ha az emberiséggel felveszi a kapcsolatot egy földönkívüli faj, ez a hír mehet a kezdőlapra, akkor is, ha az eseményről még nincs szócikk (ez legfeljebb órák kérdése :-), mivel már van földönkívüliek szócikkünk. Persze csak akkor, ha a hírt megbízható hírportálok már közölték (tehát nem a bulvársajtó).
misibacsi*üzenet 2014. december 18., 18:31 (CET)
Ez azért elég laza mérce lenne, mivel a magyar és a norvég csapatnak, valamint az eseménynek is van szócikke. A biztos csoportelső norvég válogatottat rendező ország csapataként legyőzni (a hogyanról megkérdezném a dánok és a románok véleményét is), és ezzel jogot szerezni az 5. helyezésről döntő helyosztóra nem semmi, de nem egy világraszóló eredmény. (A kézilabdát imádom és elfogult vagyok, de akkor sem.) --Puskás Zoli vita 2014. december 18., 20:41 (CET)
Akkor emelni kellene a mércét. Kellene valami kritérium, ami viszonylag egyértelműen használható. Nem értek a témakörhöz, de lehetne így: 
# Olimpia, vagy
# Világbajnokság, vagy 
# Európa-bajnokság során elért 
# magyar győzelem (1., 2., 3. hely)? 
# az eseménynek legyen szócikke (tehát a résztvevőké nem elég, ahogy fenti példában látszik).
Volt már erről egy elég hosszú megbeszélés, annak nem lett olyan eredménye, ami itt is használható lenne? (amiben a nevezetességről volt szó). misibacsi*üzenet 2014. december 19., 07:06 (CET)

text: Az alapján az is hír lenne, ha a 2018-as labdarúgó-világbajnokságon az Uganda–Dél-Korea mérkőzésen a panamai partjelző kificamítaná a bokáját és ezért le kellene cserélni.  --Puskás Zoli vita 2014. december 19., 08:44 (CET)
Akkor már inkább az kellene, hogy szempont legyen, hogy a hivatkozott cikkel tudunk-e olyan plusz információt nyújtani az olvasónak, ami valószínűleg érdekli is a hírrel kapcsolatban. Tehát ha egy sportesemény/rendezvény/kinevezés stb. történik a magyar fővárosban, akkor tök felesleges Budapestet belinkelni, mert ilyen esetben baromira nem érdekel senkit Bp. élővilága/története/címere/földrajza (hogy csak az első néhány szakaszcímet idézzem). És ha a hírrel kapcsolatban csak ilyen trivialitásokra tudunk hivatkozni, akkor ne tegyük a Kezdőlapra. Ha viszont az a hír, hogy megkezdődtek a 2014. évi nyári ifjúsági olimpiai játékok Nankingban, akkor igenis van értelme a város cikkére linkelni, mert nagy valószínűséggel a hírolvasók 99,99%-a azt se tudja, hogy van ilyen település, nem hogy hol van, és esetleg érdekelheti. Ilyen esetben szerintem akkor is Kezdőlapra kerülhet a hír, ha magáról a sporteseményről nincs cikkünk, de a városról van (rendesen, részletesen kidolgozva), mert ezzel is tájékoztatni tudjuk a Zolvasót.--Rlevente  üzenet 2014. december 19., 11:23 (CET)
 Valóban beszéltünk már erről, és nagyjából az domborodott ki, hogy észben kell tartani az Aktuális rovat funkcióját. A rovat funkciója pedig nem az, hogy hírt adjon eseményekről (tehát hogy az olvasó innen tudja meg azt, hogy a pirézek nyerték a focivébét), hiszen ebben aligha tudunk versenyezni az erre szakosodott hírportálokkal, meg nem is feladata az ilyesmi egy enciklopédiának. A rovat funkciója még csak nem is az, hogy az ilyen-olyan szempontok alapján fontosnak ítélt, de a médiában esetleg kevésbé hangsúlyozott események legalább itt méltó említést kapjanak, mert ez megint csak nem feladata egy enciklopédiának. A rovat funkciója az, hogy felhívja az olvasó figyelmét: azokról a friss eseményekről, amikről a médiából már értesült, itt részletesebb háttérinformációt szerezhet, ha kíván. (Pl. ha a sajtóból arról értesült, hogy Rodrigo Perez vezette Szabadságpárt nyerte a paraguayi választást, akkor itt elolvashatja Rodrigo Perez életrajzát, a Szabadságpárt történetét és egy áttekintést Paraguay politikai életéről.) Ennek megfelelően egy eseményt akkor érdemes kitenni az Aktuális rovatba, ha
#Most történt
#Várhatólag érdekli az olvasókat a részletes háttérinformáció
#Van is a témáról részletes háttérinformációnk
Ebből a szempontból jó választás a „megkezdődött a kézilabda-EB” (mivel a téma aktuális, közérdeklődésre tart számot és van róla részletes információnk), de nem jó a Magyarország-Norvégia 29-25, mert bár az első kritérium teljesül, és talán a második is, részletes információval nem tudunk szolgálni. --Malatinszky vita 2014. december 19., 13:08 (CET)
 Teljesen egyetértek. --Vépi vita 2014. december 19., 14:03 (CET)
P. S. Ezen vitalapon kezdődött, egy szakasza átkerült a Kezdőlap vitalapjára, ahonnan visszatért ide a folytatásra. - *feridiák vita 2015. január 3., 01:25 (CET)
thread_title:  Sportesemények az aktualitások között